"Sweswo a hi swona na kantsongo," ku kaneta Mathebula. "Loko mi hi komba ndzilo a hi ko ku hi chavisa xana Loko hi lerisiwa hi marito lama humaka hi milomu ya mabaku ya ntima a hi ko ku chavisiwa xana Ina, kumbe a hi koti ku vona nyama na ntsumbu wa loyi a hi chavisaka, kambe ye u kona. Futhi sweswo hi swo swi nyanyisaka ku ngundla-ngundla ka matsolo."A miyelanyana. "Ehenhla ka leswi, hi chavisiwa na hi swidajana swin'wana:ku tsemeriwa miholo, ku lahlekeriwa hi mitirho ya hina, ku lahlekeriwa hi tiphenxeni ta hina, ku xupukeriwa hi tindlu na swingolongondzwana swin'wana swa hina. Eka leswi, na swin'wana leswi ndzi nga swi hlayangiki, ku hava loyi a hi tiyisaka, loyi a hi tshembisaka leswaku hi nge lahlekeriwi. Ho tshembisiwa ntsena ku huma evukhumbini byo fumiwa hi nhlayo ya lavatsongo.? Ntlawa wu fanele ku tekela enhlokweni leswaku mfanelo yo ba hi xibakele enhompfini ya munhu unwana. Hikwalaho munhu u fanele ku vona loko ku ri na tindlela tinwana ku nga ri ku pima mfanelo, ku fikelela xikongomelo xo yelana?